Буриад

**Буриад** (; ) — Оросын Холбооны Улс (ОХУ)-ын 83 субьектын нэг, Бүгд Найрамдах Улс нэг юм. Сибирийн холбооны тойрог, Дорнод Сибирийн эдийн засгийн бүст хамаарна. Буриад улс 351334 мянган км² газар нутаг, 2025 оны байдлаар  971 139 мянган хүн амтай. Нийслэл — Улаан-Үд (411 мянга хүн амтай). Буриад улсын тэргүүн тус улсыг тэргүүлдэг байна.  

Буриад нутаг 17-р зуунаас  Оросын эзэнт гүрний мэдэлд орсон бөгөөд 1923 онд Зөвлөлт Оросын дотор «Буриад Монгол» нэртэй автономит улс үүсэн байгуулагдаж 1958 онд  «Буриад» болгон нэрийг ЗХУ-ын удирдлага өөрчилсөн байна. ЗХУ бутарч ОХУ байгуулагдсан 1992 онд зэрэг нэгээр ахиж **ОХУ-ын Бүгд Найрамдах Буриад Улс** (БНБурУ) хэмээх албан нэртэй болсон. 

Орос (65%), буриад (30%), татар зэрэг олон ард нутаглах ба христ, буддын шашин дэлгэрсэн.

Орос, буриад хос хэл бичиг чухалчлан хэрэглэнэ. Орноо 21 аймаг, 2 хотод хуваан захирдаг.

## Нэр 
Оноосон нэрийг кирилл монголоор **Буриад**, монгол бичгээр  (*бурийад*), буриадаар *Буряад* гэх ба буриад монголчууд *орон* гэсэн үг тодотгож ***Буряад орон***, оросууд *-ия* дагавар залгаж ***Бурятия*** хэмээдэг.

1923 оноос «Буриад Монгол» байсныг 1958 онд ЗСБНХУ-ын Дээд зөвлөлийн шийдвэрээр «Буриад» болгон товчилжээ.

## Газар зүй 
Буриад орон Төв Ази, дорно Сибирь (Шивэр)-ийн өмнө захаар Монголын хээр тал, Сибирийн өтгөн шугуйн хооронд 351,334 км² (Оросын холбооны наян гурван махбодын дунд 15-р том нутаг) эзлэсэн ой мод, уул тал, ус нуур харамгүй бүрдсэн газар оршдог. Орос улсын хил дотроо зүүн талдаа Өвөр Байгалын хязгаартай өргөн зурвасаар, хойгуураа Эрхүү мужтай хиллэж, баруун хойд талаараа Байгал нуураар хүрээлүүлж, баруун талаараа бага шиг зайд Тува оронтой хаяа нийлдэг. Урд талаараа Монгол улсын Сэлэнгэ, Булган, Хөвсгөл аймагтай хил залгадаг. 

thumb|left|155px|Хөдөө газар Гүн, цэнгэг, үзэсгэлэнт Байгал нуурын эргийн 60% нь Буриадын нутагт ноогддог байна. Буриад Монголчууд нуураа Байгал далай гэж нандигнан биширч дээдэлдэг билээ. Буриадад Ангар, Лена хоёр мөрөн, Байгал нуурын (52%) гэсэн гурван сав газар байна. Бүгд 25 мянга гаруй гол горхи урсдгаас >99% нь 200 км-ээс богино, 61% нь Байгал далайд цутгадаг. Томоохноос нэр дурдвал Зэд, Цөх, Хялга, Үд голыг хураан ирэх Сэлэнгэ мөрөн, цолгин цутгадаг Баргажин, Байгалын оройд цутгадаг Дээд Ангар байна. Лена мөрөн (буриадаар Зүлхэ мүрэн)-өө зүглэн оддог Витим Муя хоёр, Ангарыг чиглэн аяарладаг Эрхүү гол бас бий.

Хамгийн нам дор цэг нь далайн түвшнээс дээш 456 м өндөр дэх Байгал нуурын мандал бол, хамгийн өндөр цэг нь хоёр улсын хилийн цэг болсон Соёны ноён оргил Мөнх сарьдаг (3491 м) юм. Энд Зүүн Соёны нуруунаас гадна Хамар даваан, Байгалын, Улаан бургасан, Ахын, Баргажины, Витимийн гэх мэт нуруу, өндөрлөг орон бий.

## Түүх 
Эртнээс нааш Монгол угсааны нүүдэлчид оршин сууж ирсэн тус нутаг 1206 онд байгуулагдсан Их Монгол Улсын бүрэлдэхүүнд багтаж байв.

Оросууд 1648 онд Баргажинд анхны шивээгээ барьснаас хойш улам лавшруулсаар Буриад Монголыг бүхэлд нь эзэлжээ. Тэр цагт Буриадууд Халхын зүүн гарын умард нутагт хамаарч байв. 16-р зууны үеэс алт, ангийн арьсаар баялаг тус нутагт Хаант Орос Улсын худалдаачид, цэргүүд ирж суурьшиж эхэлсэн аж. Оросууд 1666 онд Үд голын хөндийд цайз барьж, Дээд-Үд буюу Верхне-Удинск хэмээн нэрлэсэн нь хожим Зөвлөлтийн үед Улаан-Үд хот гэгдэх болж Буриадын нийслэл болсон юм. 1680-аад оноос Халхын Түшээт ханаас Оросын түрэлтийг эсэргүүцэн байлдаж тэмцэж, хэлэлцэж эхлэв. Энэ үеэр Оростой Зүүнгар хэлэлцэж Халх руу довтолжээ.  Халхууд Орос, Зүүнгартай зэрэг байлдах чадваргүй болсон тул Манжид дүрвэж дагажээ. Энэ нөхцлийг ашиглаж 1689 онд Манж Чин гүрэн, Хаант Оросын хооронд байгуулсан Нерчинийн гэрээ ёсоор албан ёсоор Оросын мэдэлд шилжсэн байна. Үүгээр Буриадын зүүн нутаг Халхаас алдагдаж, Халх өөрөө Манжид дагав. Ингэж Орос, Манж, Зүүнгар хамжиж Буриадыг Халх монголын нутгаас салгаж авчээ. 
thumb|left|1929 оны ЗСБНАБМУ-ын газрын зураг. 1937 оноос өмнөх Буриад Монгол орон Аг, Усть-Орд хоёрыг багтаасан том байжээ.

Хожим 1917 оны Октябрийн хувьсгалын дараа нэг хэсэг цагаан арми болон Япон улсад эзлэгдэж байсан бөгөөд 1920 онд Алс Дорнодын Бүгд Найрамдах Улс Дээд-Үдэд нийслэлтэйгээр оршин тогтнож байв. 1922 онд Зөвлөлт Холбоот Улсад нэгтгэгдсэний дараа 1923 онд Зөвлөлт Социалист Бүгд Найрамдах Буриад Монгол Улс болон зохион байгуулагдсан юм. 1958 онд тус улсын нэрнээс Монгол гэдэг үгийг хасчээ.

1923 онд ЗХУ-ын ЗСБНХОУ-ын бүрэлдэхүүнд "Зөвлөлт Социалист Бүгд Найрамдах Автономит Буриад Монгол Улс" байгуулагдсан байна. 1927 онд Зөвлөлт засгийг эсэргүүцсэн буриадын ард түмний бослого гарсан боловч ЗХУ цэрэг, зэвсгийн хүчээр цус урсган даржээ. Зэвсэгт бослогоос хойш буриадуудыг нэн ялангуяа боловсролтой хэсгийн эсрэг хэлмэгдүүлэлт эрчимтэй явуулснаар 1929 он гэхэд 35000 хүнийг хэлмэгдүүлсэн баримт байдаг. 

1991 онд ЗХУ задран унаж Оросын Холбооны Улс бий болоход бүрэлдэхүүнд орж байр суурь дээшилж одоогийн эрх хэмжээ, нэрээ олжээ. 

1991 оны 5-р сарын 27-нд ОХУ-ын Бүгд Найрамдах Буриад Улс болгож нэрээ өөрчилсөн тус улс нь мөн оны 12-р сарын 25-нд ЗХУ задрахад ОХУ-ын бүрэлдэхүүнд үлдэж, 1994 онд түүхэндээ анх удаа ардчилсан замаар ерөнхийлөгчөө сонгоход Леонид Потапов хэмээх орос хүн тус улсын ерөнхийлөгчөөр сонгогдсон байна.

## Ард түмэн 
1970 оноос хойш Буриад ястны эзлэх хувь өсч байна:

2010 онд Оросын иргэн Буриадуудын 62.16% нь Буриад улсад оршин сууж байна.

## Орон нутаг 

## Аж үйлдвэр 
* Уул уурхай, мод боловсруулах, хөнгөн аж үйлдвэр, хонины аж ахуй зэрэг нь тус улсын аж үйлдвэрийн гол салбарууд болно.
* Сибирийн төмөр зам тус улсын нутгаар дайрч өнгөрөх бөгөөд Улаан-Үд нь Монгол улсаар дамжин БНХАУ орох төмөр замын чухал зангилаа болно.

## Зураг 

Зураг:Baikal.Zmeinaya buhta.JPG|Байгал нуур
Зураг:Баргузинский залив сверху.jpg|Баргажины булан
Зураг:Буддийский храм в Гэгэтуе.jpg|Сартуул Гэгээтийн дацан
Зураг:Мистерия Цам-2.JPG|Цам
Зураг:Будажап Цыреторов.JPG|Буджав зайран
Зураг:Мальчик на шаманском обряде.jpg|Буриад хөвүүн
Зураг:Свято-Троицкий Селенгинский монастырь (стены).jpg|Христосын сүм
Зураг:Фонтан на Театральной площади Улан-Удэ.JPG|Усан оргилуур
Зураг:Khoroy-Shuluun.jpg|Яруу аймгийнмааньт чулуу
Зураг:Конная прогулка.jpg|Уул хадаарморьтой зугаална
Зураг:Young Cossack Ivan Kudryavtsev.jpg|Казак цэргийн хувцастай дөрвөн настай Ваня хүү
Зураг:Namgar.JPG|Намгар хамтлагийн Лхасрангийн Намгар
Зураг:Buropera-zal.JPG|Дуурь, балетын театр
Зураг:Староверы Тарбагатая.jpg|Хоёр орос эхнэр
Зураг:Buryat wrestling 03.jpg|Бөх барилдаан

## Газрын зураг 
 
Файл:Буриад, Эрхүү муж, Өвөр Байгалийн атлас.jpg|Буриад, Эрхүү муж, Өвөр Байгалийн атлас
File:Kitchen-21-Russia-Angara-2815.jpg|1773 он
Файл:086 sibirien (1905).png|1905 он

## Мөн үзэх 
* Усть-Ордын Буриадын автономит тойрог (хуучнаар)
* Агын Буриадын автономит тойрог (хуучнаар)

## Лавлах бичиг 
## Цахим холбоос 
* egov-buryatia.ru — Засгийн газрын сайт    
* buryatia.org — Буриад ардын сайт   
* buryatia.ru — сонин мэдээний сайт  
* infpol.ru — сонин мэдээний сайт  


Ангилал:Оросын бүгд найрамдах улс
Ангилал:Оросын холбооны муж
Ангилал:Монголын түүхэн улс